Môže kombinácia liekov Jardiance a Lixiana spôsobovať krvácanie z nosa?
Dobrý deň, môže liek Jardiance 10mg spôsobovať krvácanie z nosa, keď sa užíva aj Lixiana30mg? Ďakujem za odpoveď.
Dobrý deň,
ďakujeme za Vašu otázku.
Medzi liekom Lixiana a liekom Jardiance neboli doposiaľ pozorované klinicky závažné interakcie, preto je súbežné užívanie možné. Avšak, medzi časté nežiadúce účinky (môžu postihovať až 1 z 10 pacientov) lieku Lixiana bolo hlásené práve krvácanie z nosa. Z tohto dôvodu je potrebné o tomto vedľajšom účinku upovedomiť predpisujúceho lekára, ktorý zváži ďalší postup liečby.
Prajem pekný zvyšok dňa.
S pozdravom
Mgr. Emma Halás Haluščíková